mustafizur
ముస్తాఫిజూర్‌కు దక్కని స్థానం
ఢాకా: భుజం గాయం నుంచి కోలుకున్నప్పటికి సరైన మ్యాచ్‌ ప్రాక్టీస్‌ లేని కారణంగా బంగ్లాదేశ్‌ సంచలన పేస్‌ బౌలర్‌ ముస్తాఫిజూర్‌ రహమాన్‌ భారత్‌తో జరిగే ఏకైక టెస్టు మ్యాచ్‌ కోసం ఎంపిక చేయలేదు.ఈనెల 9నుంచి 13 వరకు హైదరా బాద్‌లో జరిగే ఈ టెస్టు మ్యాచ్‌లో పాల్గొనే 15 మంది సభ్యుల బంగ్లాదేశ్‌ జట్టును ప్రకటించారు. ఐపిఎల్‌లో హైదరాబాద్‌ సన్‌ రైజర్స్‌కు ప్రాతి నిధ్యం వహిస్తున్న ముస్తాఫిజూర్‌కు గత ఆగస్టులో భుజానికి శస్త్ర చికిత్స జరిగింది.నాలుగు నెలల విరామం తరువాత ఇటీవలే న్యూజిలాండ్‌ పర్య టనలో ముస్తాఫిజూర్‌ పునరాగమనం చేశాడు. ముస్తాఫిజూర్‌కు ఫిట్‌నెస్‌ సమస్య లేకపోయినా వచ్చే నెలలో శ్రీలంకతో జరిగే పూర్తి స్థాయి సిరీస్‌కు అతని సేవలు అవసరమవుతాయి. ముం దు జాగ్రత్తగానే అతడిని భారత్‌తో జరిగే టెస్టు కోసం ఎంపిక చేయలేదు అని బంగ్లాదేశ్‌ చీఫ్‌ సెలక్టర్‌ మిన్హాజుల్‌ అబెదిన్‌ వివరించారు. ఈనెల 9న ఉప్పల్‌ స్టేడియంలో టీమిండియాతో బం గ్లాదేశ్‌ ఒక టెస్టు మ్యాచ్‌ ఆడనుంది. బంగ్లాదేశ్‌ టెస్టు జట్టు ముష్పికర్‌ రహీమ్‌(కెప్టెన్‌),తమీమ్‌ ఇక్బాల్‌,సౌమ్యా సర్కార్‌,మోహ్మాదుల్లా రియాద్‌,ఇమ్రుల్‌ కైస్‌,షకీల్‌ హల్‌ హసన్‌,మోహదీ హసన్‌ మిరాజ్‌, మోహి నుల్‌ హక్‌,షబ్బీర్‌ రెహమాన్‌,లిటన్‌ దాస్‌,తస్కీన్‌ అహ్మాద్‌,శుభాసిస్‌ రా§్‌ు,తైజుల్‌ ఇస్లామ్‌,కమ్రుల్‌ ఇస్లామ్‌ రబ్బీ,షఫీయుల్‌ ఇస్లామ్‌.